Renduif verkoop vir R3.8 miljoenHeremans Leo en een van sy duiwe. Foto: Syndicatelofts.com/leo-heremans/ ŉ Eenjarige Belgiese renduif, met die naam Bolt, is die naweek vir ŉ nuwe wêreldrekordprys van €310 000 (R3,8 miljoen) aan ŉ Chinese sakeman verkoop. Die duif is vernoem na die Olimpiese goue medalje naelloper, Usain Bolt van Jamaika. Die BBC het Dinsdag berig Bolt het reeds verskeie pryse gewen en is deur die bekende Belgiese duifteler, Leo Heremans, geteel. Heremans het die naweek sy hele versameling van 530 voëls vir ŉ totaal van €4,3 miljoen (R52,98 miljoen) op ’n algemene veiling vir renvoëls verkoop. Die veiling is deur die duifveilingswebwerf PIPA gehou. Bolt se nuwe eienaar gaan hom glo vir teeldoeleindes gebruik. Bolt Die kopers van nege van die tien duurste duiwe wat op die veiling verkoop is, is van China en Taiwan. Daar is oor die afgelope tyd toenemende belangstelling in renvoëls onder beleggers uit Asië.